పైప్‌లైన్ ప్రాజెక్ట్: టర్క్‌మెకిస్థాన్‌కు భారత్ పిలుపు
ఇస్లామాబాద్ (ఏజెన్సీ)| Selvi| Last Modified      గురువారం,  1 నవంబరు 2007 (16:28 IST)
టీఏపీ పైప్‌లైన్ ప్రాజెక్టు నాలుగవ వాటాదారిగా టర్క్‌మెనిస్థాన్‌కు భారత్ పిలుపునిచ్చినట్లు ఇస్లామాబాద్ డైలీ టైమ్స్ వార్తాపత్రిక పేర్కొంది. ఇరాన్-పాకిస్థాన్-భారత్ గ్యాస్ పైప్‌లైన్ ఏర్పాటు అంశంపై ఇప్పటికే సీనియర్ పెట్రోలియం శాఖ మంత్రులు చర్చలు జరిపినట్లు ఆ పత్రిక వార్తావిశేషాలు వెల్లడించాయి.
ఈ గ్యాస్ పైప్‌లైన్ ప్రాజెక్టు ఏర్పాటు అంశంపై డిసెంబరులో చర్చలు జరుగనున్నాయి. పాక్, ఇరాన్, భారత్ ఉన్నత మంత్రుల చర్చలు నవంబర్ నెలాఖరులో జరగాల్సి ఉండగా అంతర్గత వ్యవహారాలపై డిసెంబరులో చర్చలు జరుపనున్నట్లు ఆ పత్రిక తెలిపింది. పాకిస్థాన్ 3.2 బిలియన్ క్యూబిక్ ఫీట్‌ను టర్క్‌మెనిస్థాన్ నుంచి ఎగుమతి చేయనుంది.
గ్యాస్ ఎగుమతిలో రష్యా ప్రముఖ పాత్ర వహిస్తోందని భారత్, పాక్ అధికారిక వర్గాలు వెల్లడించాయి. అంతేకాకుండా ఈ ప్రాజెక్టుకు రుణ సహాయాన్ని అందజేయనున్న ఏషియన్ డెవలప్‌మెంట్ బ్యాంక్ (ఏడీబీ) వచ్చే 2011-12 లోగా ఈ ప్రాజెక్టు పూర్తవుతుందని తెలిపినట్లు ఆ వార్తాపత్రిక తెలిపింది.
సంబంధిత వార్తలు